Vergadering gehou oor Moreletapark se rol in NG KerkFoto: Google streetview. Die Moreletapark-gemeente in Pretoria se leierskap het Dinsdag met lede van die moderamen van die NG Kerk se algemene sinode vergader oor die Moreletapark-gemeente wat sy rol in die NG Kerk heroorweeg. Die Moreletapark-gemeente oorweeg dit om sy bande te verbreek met die NG Kerk nadat die leierskap en die gemeente “vir 40 dae gevas en gebid het om by die Here te hoor aangaande sake wat hul toekoms raak as gemeente”. Die terugvoer wat hierna ontvang is, was eenparig dat die gemeente sy rol binne die NG Kerk moet heroorweeg. Daar is toe besluit om met ŉ proses te begin om verskillende opsies te ondersoek en te oorweeg. Die leierskap van die Moreletapark-gemeente en die moderamen van die NG Kerk se algemene sinode het ná afloop van gister se vergadering in ŉ gesamentlike verklaring gesê dit was ŉ “baie sinvolle” gesprek. “Moreletapark se leiers kon hul bekommernis oor die handhawing van die gesag van die Skrif/Bybel en teologiese opleiding met die lede van die moderamen van die algemene sinode deel. Ons gesprek vorm ŉ goeie vertrekpunt rakende die proses om mekaar se harte te hoor. Vanuit Moreletapark se geledere volg daar besprekings met die Ring van Elarduspark en die Oostelike Sinode. ŉ Finale besluit rakende Moreletapark se rol binne die NG Kerk sal dus eers later geneem word,” lui die verklaring. Die partye het alle gelowiges gevra om saam met hulle te bid vir die rol en toekoms van die NG Kerk asook die kerk in die algemeen. Die Moreletapark-gemeente het ná die 40 dae van verootmoediging die gemeente, personeel en leierskap genooi om terugvoer te gee aangaande hul belewenis en dit wat die Here vir hulle kom wys het. Daar is vyf kwessies wat daarna uitgelig is: